[{"text_idx": "#000004", "text": "Arvult neljas Uhla \u2013 Rotiku\u0308la elamusjooks stardib juba homme, 20. augusti keskpa\u0308eval Uulu vastrenoveeritud staadionilt Raeku\u0308la staadionile. Tegemist on esimese spordisu\u0308ndmusega, mis stardib mahuka uuenduskuuri la\u0308binud Uulu staadionilt, mille Ha\u0308a\u0308demeeste Vallavalitsus ehitajalt ametlikult vastu vo\u0303tab alles 31. augustil, kuid jooksu traditsiooni ja\u0308tkamise huvides tulid nii vallavalitsus kui ka ehitaja joosku korraldajatele vastu ja lubasid staadioni siiski stardipaigana kasutada."}, {"text_idx": "#000006", "text": "[pullquote]ta\u0308navuse jooksu medaliga tehakse algust uue trikoloori kombinatsiooniga[/pullquote]Eelregistreerunute hulk kinnitab, et osalema on tulemas rekordarv liikumishuvilisi. Nimelt oli eelmise na\u0308dalalo\u0303pu seisuga eelregistreerunud po\u0303hidistantsile jooksma ja ko\u0303ndima enam kui 120 liikumisso\u0303pra, mis on varasemate aastatega vo\u0303rreldes ligi 40% suurem arv. Korraldajatena u\u0308tleb see meile, et elamusjooks on leidnud endale kindla koha jooksukalendris ehk sellele registreerutakse juba planeeritult. Varasematel aastatel tundus, et otsus jooksma tulla vo\u0303i mitte tulla, vo\u0303eti vastu alles jooksupa\u0308eva hommikul, sest pa\u0308ris paljud registreerusid alles stardipaigas. Lisaks po\u0303hidistantsile, mis stardib Uulu staadionilt kell 12 ja esimesed finis\u030ceerujad on Raeku\u0308las orienteeruvalt 35 minuti pa\u0308rast, toimuvad mo\u0303lemal staadionil ka lastejooksud. Raeku\u0308la staadioni lastejooksule registreerumine algab kell 10.30 ja stardid algusega kell 11 ning Uulu staadioni lastejooksude registreerumine algab kell 11 ja jooksud stardivad vahetult pa\u0308rast po\u0303hidistantsi starti."}, {"text_idx": "#000008", "text": "Ko\u0303igile osalejatele pannakse kaela omana\u0308oline rotikujutisega medal. Kui varasemate jooksude medal oli staadioniovaali kujuga ja kolmest medalist moodustus Eesti lipu trikoloor, siis ta\u0308navuse jooksu medaliga tehakse algust uue trikoloori kombinatsiooniga, kus sinist va\u0308rvi medal on ringi kujuline. Niisiis on ta\u0308navusel jooksul osalejatel, kellel plaanis ka ja\u0308rgmistel aastatel osaleda, vo\u0303imalus kokku saada taas omana\u0308oline Eesti taasiseseisvumispa\u0308evale kohane medalikomplekt."}, {"text_idx": "#000009", "text": "Korraldajatena anname teada, et elamusjooksule on vo\u0303imalik registreeruda ka veel stardipaigas. Buss jooksule va\u0308ljub Raeku\u0308la staadionilt kell 11. Stardipaigas ootab pakibuss, mis toob elamusjooksule siirdujate isiklikud asjad finis\u030cipaika."}, {"text_idx": "#000010", "text": "\u00ab Kindlasti peitub jooksu omana\u0308olisus ka nime valikul"}, {"text_idx": "#000011", "text": "Jooksu idee su\u0308ndis korraldajatel soovist ja\u0308tkata Pa\u0308rnu kahe staadioni jooksu traditsiooni, mille stardipaigaks oli Raeku\u0308la staadion, millest su\u0308ndiva Uhla Rotiku\u0308la elamusjooksul sai finis\u030cipaik ja seda po\u0303hjusel, et seekordse jooksu eestvedajateks on Pa\u0308rnu Raeku\u0308la linnaosa esindajad. Jooksu la\u0308htepaigaks valiti Uulu staadion po\u0303hjusel, et see asub Raeku\u0308la staadionist mo\u0303istlikul kaugusel ning la\u0308hte- ja finis\u030cipaika u\u0308hendab looduskaunis ja mitmepalgeline maastik. Lisaks seob Pa\u0308rnu Raeku\u0308la linnaosa ja toonast Tahkuranna valda perekond Pa\u0308tside lugu, kelle pere liikmed on oluliselt mo\u0303jutanud mo\u0303lema kogukonna ja piirkonna arengut. Nii tekkiski korraldajatel soov kinkida Eesti Vabariigi 100. juubeliks u\u0308ks tervislik ja perekond Pa\u0308tside radadel liikuv kingitus."}, {"text_idx": "#000012", "text": "Kindlasti peitub jooksu omana\u0308olisus ka nime valikul, kus nii stardi- kui finis\u030cipaigana on kasutusel ajaloolised kohanimed, mida ta\u0308nasel pa\u0308eval enam erinevatest registritest pole vo\u0303imalik leida. Nimelt kandis Uulu kunagi just Uhla nime ja Rotiku\u0308laks kutsuti u\u0308hte piirkonda Raeku\u0308last."}, {"text_idx": "#000013", "text": "Eriliseks teeb jooksu medal, millest moodustub iga kolme aasta jooksul Eesti lipu trikoloor. Nii on igal jooksuso\u0303bral vo\u0303imalus kokku saada sini-must-valge medalite komplekt."}, {"text_idx": "#000014", "text": "[pullquote]Eelmise aasta jooksu tegi to\u0303eliselt elamuslikuks vihm, mis nii korraldajad kui ka jooksjad aluspesuni la\u0308bima\u0308rjaks tegi[/pullquote]Uhla Rotiku\u0308la elamusjooksu kuupa\u0308evaks on 20. august ehk Eesti Vabariigi taasiseseisvumise pa\u0308ev, mis on kalendris alati vaba pa\u0308ev. Igal aastal panevad just sellel pa\u0308eval kaks kogukonda, Uulu ja Raeku\u0308la seljad kokku ja korraldavad u\u0308hiselt meeldeja\u0308a\u0308va su\u0308ndmuse."}, {"text_idx": "#000015", "text": "Eelmise aasta jooksu tegi to\u0303eliselt elamuslikuks vihm, mis nii korraldajad kui ka jooksjad aluspesuni la\u0308bima\u0308rjaks tegi, kuid vaatamata sellele olid ko\u0303ik kaasalo\u0308o\u0308jad o\u0303nnelikud ja rahulolevad. Jooksjatele ja ko\u0303ndijatele pakkus mo\u0303nus vihm just nimelt kerget jahutust."}, {"text_idx": "#000018", "text": "Lisainfot ja emotsionaalseid fotosid varasematest jooksudest leiavad huvilised leheku\u0308ljelt, kuid ka Raeku\u0308la Vanakooli keskuse ja Uhla \u2013 Rotiku\u0308la elamusjooksu Facebooki va\u0308ljaannetest."}, {"text_idx": "#000021", "text": "Uhla-Rotiku\u0308la jooksu vo\u0303itja Taavi Tambur"}]